Modi kom på fjerdeplass sammenlagt under USA-mesterskapet i turn 2016, og fikk bronse i skranke som beste enkeltresultat. Han deltok i U.S. Olympic Team Trials (uttakningskonkurransen til Sommer-OL 2016), men endte der på sjetteplass sammenlagt, og ble ikke tatt ut til OL. I NCAA-mesterskapet i turn kom han på delt andreplass sammenlagt, og han fikk gull i skranke og svingstang. Laget hans kom også på andreplass i lagkonkurransen. Han kom på andreplass sammenlagt i Winter Cup Challenge. Han deltok i World Cup-stevnet i Glasgow, og kom der på fjerdeplass sammenlagt.